text: [{"text_idx": "#000002", "text": "\u201c\u12a0\u121b\u1295 \u12a0\u121b\u1295 \u12a5\u1265\u1208\u12ad\u1219 \u12a8\u1218 \u1275\u1260\u12ad\u12e9 \u12c8\u1275\u120b\u1205\u12c9 \u12a0\u1295\u1275\u1219\u1364 \u12c8\u12d3\u1208\u121d\u1230 \u12ed\u1275\u134c\u1223\u1215\u1364 \u12c8\u12a0\u1295\u1275\u1219\u1230 \u1270\u1283\u12dd\u1291\u1364 \u12c8\u1283\u12d8\u1295\u12ad\u1219 \u134d\u1225\u1210 \u12ed\u12a8\u12cd\u1290\u12ad\u1219\u201d \u12ee\u1210 16:20"}, {"text_idx": "#000003", "text": "\u201cDhugaa dhugaa isiniin jedha isin ni boossu, ni wawwaattus, biyyi lafaa garuu ni gammada, isinis ni gadditu, haa ta\u2019u malee gaddi keessan gammachuutti ni geeddarama\u201d Yoh 16:20"}, {"text_idx": "#000004", "text": "Haacaaluu Hundeessaa maqaan cuuphaa isaa Humna Gabri\u2019eel kan ta\u2019e waxabajjii 22 bara 2012 galgala finfinneetti ajjeefamuun isaa ni yaadatama, manni amantaa ajjeechaa tasaa mucaa ishee irratti raawwatame sanaan gaddi ulfaataan itti dhaga\u2019amee jira, haa ta\u2019uutii gadda ajjeechaa kanaan itti dhaga\u2019ame akka baatuuf yeroon osoo isheedhaaf hin laatamin, gadduun ishee irraanfatamee akka diinaatti lakkaa\u2019amtee naannoo Oromiyaa naannawa tokko tokkotti kiristaanota ijoollee ishee irratti dhiibbaa fi gidiraan isaan irratti raawwatamee jira."}, {"text_idx": "#000005", "text": "Ortodoksummaa isaanii qofaan haala suukaneessaa ta\u2019een gajaraadhaan ni qalaman, qoncooradhaan ni muraman, meeshaa qara qabuu fi albeedhaan ni waraanaman, meencadhaan ni kukkutaman, uleedhaan rukutamanii dhagaadhaan waraanamanii du\u2019an, reeffi isaanii karaa irra harkifamuudhaan gidirfamaa oole, qaamni isaanii kan guyyoota hedduuf iddoo adda addaatti kufee tures garaa bineensotaatiif qallaba ta\u2019e, dubartoonni ijoollee isaanii, abbaa isaanii fi abbaa warraa isaanii fuulduraatti ni gudeedaman, manni, qabeenyi isaan waggoota hedduuf itti dadhaban qo\u2019annaa fi eerumsaan addaa bahuudhaan erga saamameen booda kan hafe gaazii (boba\u2019aa) irratti firfirfamuudhaan ibiddaan gubatee barbadaa\u2019e, namoonni mana isaanii hoo\u2019aa keessaa buqqa\u2019anii dukkana gannaa mana awwaalaa fi galma dallaa Mana Amantaa keessatti argamu keessatti, dhaabilee mootummaa gara garaa, akkasumas mana namoota dhuunfaa keessatti dheessanii dabarsuudhaaf dirqamanii jiru, dhibbaa hawaasummaa fi xiin sammuutiif saaxilamanii jiru."}, {"text_idx": "#000006", "text": "Manni amantaa miidhaa kana akkuma dhageesseen waxabajjii 24 bara 2012 sinodoosii dhaabbataadhaan ibsa gaddaa baaftee jirti, biyya keessaa biyya alaatti gaddaa fi kadhannaadhaan gara Waaqayyootti iyyachuudhaan turte, qaamonni mootummaa kanneen dhimmi ilaallatus warreen badii raawwatan hin obsinu, haqa barbaachisaa ta\u2019e ni kennina, namoota miidhamaniif beenya ni laanna jedhanii waadaa galan raawwachuu isaanii obsaan eegdee turte, ta\u2019us qaamoleen kunneen lammiilee dursanii miidhaa irraa ittisuu fi eeguu, haqa labsuu, namoota miidhaman haala sirriitiin beenyaa laachuuf itti gafatamummaa isaanii yeroodhaanii fi gahumsaan yommuu isaan bahan manni amantaa hin argine."}, {"text_idx": "#000007", "text": "Dhimmicha irratti kan mari\u2019ate sinoodoosii dhabbataanis koree guddaa iddoo sanatti qaamaan argamee miidhaa qaqqabe qoratu mana barreessaa mana lubummaa waliigalaatiin akka dhaabbatu qajeelcha kennee jira, bu\u2019uura kanaanis koreen guddaan kun namoota miidhaman yerootti gargaaruu fi walitti fufiinsaan deebisanii dhaabudhaaf kan isa dandeessisu koree xixxiqqoo gara garaa gurmeessudhaan gara hojiitti galee jira."}, {"text_idx": "#000008", "text": "Sagantaa koreen guddaan kuni baaseen hojii jalqabaa kan taasise naannolee dhiibaan irratti raawwatame tokko tokkoon adda baasudhaan adeemsa miidhamtoota jajjabeessuu fi ragaa funaanuu ture, Eebbifamtoonni Hangafoota Phaaphaasotaa, jaarsonni biyyaa, waldaaleen afuurawoo fi miidiyaalee qunnamtii hedduu dabalatee Jilli (\u120d\u12a1\u12ab\u1295) 260 kan keessatti hirmaatan deemsi kun naannolee miidhaaa cimaan irra gahe keessaa aanaalee 25 kan of keessaa qabu kutaa lallabaa 6 keessatti argaman kan haguugeedha."}, {"text_idx": "#000009", "text": "Namoonni ijoon koree guddaa kanaa warreen miidhaman haasofsiisudhaanii fi naannolee miidhaan irra gahe daaw\u2019achuudhaan gabaasa isaan dhiyeessaniin ajjeechaa mucaa keenya Humna Gabri\u2019eeliitti fufuudhaan naannoo oromiyaa iddoo gara garaatti namoonni caasaa mootummaa dawoo taasifatan kanneen amantii fi saba biraa balaaleffatan humna duraan dursee gurmaa\u2019e waliin ta\u2019uudhaan miidhaa tooftaa fi gocha bineensummaa kan ummata Ortodoksii irratti xiyeeffate akka ta\u2019e mirkanaa\u2019eera."}, {"text_idx": "#000010", "text": "Miidhaa waxabajjii 22 halkan irraa jalqabee hanga waxabajjii 24 bara 2012 guyyoota walitti aanan sadi\u2019iif taasifameen namoonni 67 ol ta\u2019an haala suukaneessaa fi jibbisiisaa ta\u2019een ajjeefamanii jiru, namoonni 38 miidhaa cimaan yommuu irra gahu namoonni 29 immoo miidhaan qaamaa salphaan irra gahee jira, namoonni 7000 ol iddoo jireenya isaanii irraa buqqa\u2019uu bira darbee miidhaa xiinsammuu sadarkaa gara garaatiin ibsamuuf saaxilamanii jiru, qabeenya isaanii qarshii biiliyoona 5 olitti tilmaamamus saamichaa fi gubaatidhaan dhabuu isaaniis gabaasa sadarka duraa koree guddichaa kana irraa hubachuun danda\u2019amee jira."}, {"text_idx": "#000014", "text": "Kabajamtoota miidhamtoota amantoota ijoollee afuurawoo keenya;"}, {"text_idx": "#000015", "text": "Miidhaan kan isin irra gahee fi yeroo ammaa kanatti galma Mana Kiristaanaa fi mana jireenyaa mana nama dhuunfaa jalatti walitti qabamtanii akka jirtan ni beekkama. Kun waa\u2019ee amantaa keessan ishee qajeeltuuf jettanii gidiraan fudhattan galmee Wareegamtoota Mana Kiristaanaa keenyaa irratti qalama warqiin barreeffamee kan jiraatuudha. Hamoota fuulduratti maa\u2019itaba kiristaanummaa keessaniif amanamtanii jabina agarsiistanii fi aarsaa kanfaltaniin birmaadummaa fi tokkummaa biyya keessanii oolchitanii jirtu, birmadummaa Mana Kiristaanummaa keessaniif raggaasistanii jirtu. Kunis dhalootaaf fakkeenya ta\u2019ee dubbatamaa kan jiraatu ta\u2019uu isaatiin Manni Kiristaanaa isaanitti boontee jirti. Gara fuulduraattis Itiyoophiyaanonni hundii fi Ortodoksoonni hundi waan isin barbaachisu hundaan isin waliin dhaabbatu, qofaa keessan akka hin jirre Manni Kiraastaanaa isiniif mirkaneessiti. Gidiraa har\u2019a isin irra gaheen hammeenya kan isin irraan gahan har\u2019aaf haa gammadanis yeroodhaa yerootti haqa seeraan uffattanii imimmaan keessan akka qooruu fi gaddi keessan gammachuutti akka jijjiramu manni kiristaanaa ni amanti."}, {"text_idx": "#000016", "text": "Jaalatamtoota Itiyoophiyaanota biyya keessaa fi biyya alaa jiraattan;"}, {"text_idx": "#000017", "text": "Yeroo miidhaan hammeenyaa fi jibbisiisaan itti raawwatee eegalee, barsiisaa fi aadaa waliin jireenya Itiyoophiyaanota duriitin wal gargaruun, ulfaatina jireenyaa dhibeen yaaddessaan addunyaa koronaa Vaayirasii isin irraan gahee fi fageenyi osoo isin hin daangessin warreen miidhaan irra gahe oolchuu fi deebisanii dhaabuuf kan taasistanii fi deggarsa garaa garaa taasisaa jirtan Manni Kiristaanaa keenya addatti ilaalti, garaa garummaan gosaa fi amantii osoo isin hin daangessin hanga du\u2019aatti gahuun deeggarsa namummaa fi Itioophiyummaa taasistaniif"}, {"text_idx": "#000019", "text": "Karaa biraatin afuura waliin ta\u2019uutiin, miidhaan Ortodoksoota irra gahe isinitti dhagahamee, miidhaa kana abaaruun miiltoo keenya ta\u2019uu keessan ibsaa fi deegarsa garaa garaatin kan agarsiistan Manneen Kiristaanaa Ortodoksii Addunyaa, Manni Kiristaanaa Ortodoksii Itiyoophiyaa galata isiniif dhiyeessiti"}, {"text_idx": "#000021", "text": "Waaqayyo biyya keenyaa fi addunyaadhaaf nageenya, uummata keenyaaf tokkummaa, ijoollee keenya kan hamminaan ajjeefaman boqonnaa lubbuu fi Mana Amantaa keenyaaf jajjabina akka nuuf kennu ni kadhanna."}, {"text_idx": "#000024", "text": "Kiristaanota sababa Ortodoksummaa isaaniitiin hamminaan buqqa\u2019an gargaaruu fi deebisanii dhaabuuf"}, {"text_idx": "#000025", "text": "Afuurawaa Ji\u2019aa kutaa Afaan Oromoo"}, {"text_idx": "#000027", "text": "qopheessee isin eegaa jira. Maarree isinis maatii fi hiriyoota\nkeessan affeeruun akka hirmaattan isiniin jechaa waamicha kabajaa isiniif"}, {"text_idx": "#000034", "text": "Sagantaa Yaa\u2019ii Ji\u2019aa kan Afaan Oromoo"}, {"text_idx": "#000036", "text": "\u1260\u121b\u1285\u1260\u1228 \u1245\u12f1\u1233\u1295 \u136b\u129b \u134e\u1245"}, {"text_idx": "#000037", "text": "Baga Ayyaana Cuuphaaf nagaan isiniin gahe."}, {"text_idx": "#000039", "text": "\u12e8\u12a0\u134b\u1295 \u12a6\u122e\u121e \u12c8\u122d\u1283\u12ca \u1309\u1263\u12a4 \u1325\u122d \u1372\u1371/\u1373\u137b\u1372\u1369 \u12d3.\u121d. \u1260\u121b\u1285\u1260\u1228 \u1245\u12f1\u1233\u1295 \u12cb\u1293 \u121b\u12d5\u12a8\u120d"}, {"text_idx": "#000042", "text": "Odeeffannoowwan bu\u2019uurawoo Waa\u2019ee Waldaa Qulqullootaa"}]